paragraph_text: Nastalo je za vrijeme miocena krškim procesom. Od vegetacije, u parku se nalaze vlažne i vrlo vlažne suptropske šume, u kojima su najčešći guarea guidonia, cedar, ceiba pentandra i mahagonija. Također ima i mnogo vrsta orhideja te šuma mangrova. Životinjski svijet Los Haitisesa je vrlo raznolik, u njemu žive dvije endemske vrste: hispanjolska hutia i hispanjolski solenodon, kojima prijeti izumiranje. Također ima i mnogo vrsta ptica kao što su smeđi pelikan, veliki brzan, kukuvija drijemavica i druge.